b'\n_START_ARTICLE_\nEl Chich\xc3\xb3n\n_START_SECTION_\nNume\n_START_PARAGRAPH_\nVulcanul \xc3\xae\xc8\x99i datoreaz\xc4\x83 numele fructului chich\xc3\xb3n, cu a c\xc4\x83rui form\xc4\x83 se pare c\xc4\x83 se aseam\xc4\x83n\xc4\x83.\n_START_SECTION_\nIstorie\n_START_PARAGRAPH_\nVulcanul a fost descoperit de exploratorul german Friedrich M\xc3\xb3llerreid abia \xc3\xaen anul 1928._NEWLINE_El Chich\xc3\xb3n nu este un vulcan impresionant, m\xc4\x83sur\xc3\xa2nd numai 1.260 de metri \xc3\xaen\xc4\x83l\xc8\x9bime, ceea ce nu pare mare lucru dac\xc4\x83 este comparat cu Popocat\xc3\xa9petl \xc8\x99i Iztacc\xc3\xadhuatl, din apropiere de capitala mexican\xc4\x83, sau cu Orizaba din lan\xc8\x9bul muntos Sierra Volcanica, cu o altitudine de peste 5.000 de metri. dar erup\xc8\x9bia din 1982 a reamintit faptul c\xc4\x83 orice vulcan activ trebuie tratat cu respect deosebit, indiferent de m\xc4\x83rimea acestuia. Peste 2.000 de persoane \xc8\x99i-au pierdut via\xc8\x9ba \xc3\xaen timpul lan\xc8\x9bului de erup\xc8\x9bii ale vulcanului, care au durat de la 28 martie p\xc3\xa2n\xc4\x83 la 4 aprilie 1982. \xc3\x8en timpul erup\xc8\x9biei vulcanului El Chich\xc3\xb3n din 1982 \xc8\x99i-a pierdut via\xc8\x9ba cunoscutul geolog Salvador Soto.\n_START_SECTION_\nClima\n_START_PARAGRAPH_\nClima este subecuatorial\xc4\x83 umed\xc4\x83. Temperatura medie anual\xc4\x83 variaz\xc4\x83 \xc3\xaentre +23\xc2\xa0\xc2\xb0C +31\xc2\xa0\xc2\xb0C. Cantitatea medie anual\xc4\x83 de precipita\xc8\x9bii este de 900 mm.'